पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचल होटल मजदूर लाल झंडा यूनियन संबंधित सीटू के बैनर तले खलीणी स्थित निजी होटल प्रबंधन के खिलाफ मजदूरों ने होटल परिसर में विरोध प्रदर्शन किया। यूनियन ने चेताया है कि अगर होटल प्रबंधन ने शीघ्र ही लंबित वेतन, ईपीएफ व ईएसआई की राशि के भुगतान अाैर वर्ष 2020 में हुए समझौते को लागू न किया तो आंदोलन तेज होगा।
यूनियन के अध्यक्ष बालक राम व महासचिव विनोद बिरसांटा ने कहा है कि होटल प्रबंधन ने 135 मजदूरों का जनवरी 2020 से अप्रैल 2021 तक के वेतन का भुगतान नहीं किया है जोकि वेतन भुगतान अधिनियम 1936 का सीधा उल्लंघन है। इससे मजदूरों को अपने परिवार का पालन-पोषण करना मुश्किल हो गया है।
पिछले सोलह महीने से मजदूर बिना वेतन के गुजर-बसर कर रहे हैं परंतु श्रम विभाग खामोश है। प्रबंधन ने मजदूरों का ईपीएफ और ईएसआई का पैसा मार्च 2014 से मजदूरों से काटा है परंतु इसे ईपीएफ व ईएसआई विभाग में जमा नहीं किया है।
इस संदर्भ में बार-बार शिकायतें करने के बावजूद ईपीएफ व ईएसआई विभाग की ओर से कोई कार्रवाई नहीं हुई है। यूनियन ने सरकार से मांग उठाई कि होटल प्रबंधन के खिलाफ सख्त कार्रवाई अमल में लाई जाए ताकि मजदूरों को न्याय मिल सके।
प्रदर्शन में सीटू जिला सचिव बाबू राम, यूनियन अध्यक्ष बालक राम, ईस्टबोर्न इकाई अध्यक्ष दुष्यंत कुमार, महासचिव कपिल नेगी, रजनीश कुमार, मनोहर शर्मा, कमलेश,विद्यादत्त, सनी, विक्रम शर्मा, ललित, ज्योति, बलवंत मेहता इत्यादि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn